###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 45/2020. (IX. 22.)** A Berettyóújfalu, Kálvin tér 5. szám alatti, 3401 hrsz-ú ingatlanon lévő udvari épületrész Tiszántúli Református Egyházkerület részére történő bérbeadásának javaslata

**A20 46/2020. (IX. 22.)** A berettyóújfalui 3381/2 hrsz.-ú Zsinagóga épület Berettyó Kulturális Központ részére történő használatba adásának javaslata

**A20 47/2020. (IX. 22.)** A Berettyóújfalu 11-12788-1-001-00-10 jelű ivóvíz víziközmű rendszer vonatkozásában a 2021-2035. időtávra vonatkozó gördülő fejlesztési terv **felújítási-pótlási** része jóváhagyásának javaslata

**A20 48/2020. (IX. 22.)** A Berettyóújfalu 21-12788-1-001-00-06 jelű szennyvíz víziközmű rendszer vonatkozásában a 2021-2035. időtávra vonatkozó gördülő fejlesztési terv **felújítási-pótlási** része jóváhagyásának javaslata

**A20 49/2020. (IX. 22.)** A Berettyóújfalu 11-12788-1-001-00-10 jelű ivóvíz víziközmű rendszer vonatkozásában a 2021-2035. időtávra vonatkozó gördülő fejlesztési terv **beruházási** része jóváhagyásának javaslata

**A20 50/2020. (IX. 22.)** A Berettyóújfalu 21-12788-1-001-00-06 jelű szennyvíz víziközmű rendszer vonatkozásában a 2021-2035. időtávra vonatkozó gördülő fejlesztési terv **beruházási** része jóváhagyásának javaslata

**A20 51/2020. (IX. 22.)** A Közintézmények Szolgáltató Irodája intézményvezetői pályázata kiírásának javaslata

**A20 52/2020. (IX. 22.)** A hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2021. évi fordulójához történő csatlakozás javaslata

**A20 53/2020. (IX. 22.)** A BURSA HUNGARICA „A” típusú pályázat 2021. évre történő meghirdetésének javaslata

**A20 54/2020. (IX. 22.)** A BURSA HUNGARICA „B” típusú pályázat 2021. évre történő meghirdetésének javaslata

**A20 55/2020. (IX. 22.)** Az Önkormányzat „Berettyóújfalu város – segélyalap” nevű elkülönített bankszámláján lévő összeg felhasználásának javaslata

**A20 56/2020. (IX. 22.)** Az ebrendészeti tevékenység végzésére kötött feladat-ellátási szerződés módosításának javaslata

**A20 57/2020. (IX. 22.)** A berettyóújfalui 3457/2/A/22. hrsz-ú garázs értékesítésének javaslata

**A20 58/2020. (IX. 22.)** A Bihar Közösségeiért Alapítvány ingatlan eladási ajánlatával kapcsolatos javaslat

**A20 59/2020. (IX. 22.)** A 122/2020. (IX.03.) és 123/2020. (IX.03.) önkormányzati határozatok hatályon kívül helyezésének javaslata

**A20 60/2020. (IX. 22.)** A berettyóújfalui 5347 hrsz.-ú, a valóságban Berettyóújfalu, Ladik u. 26. szám alatti kivett lakóház, udvar, gazdasági épület megjelölésű ingatlan megvásárlására tett vételi ajánlat javaslata

**A20 61/2020. (IX. 22.)** A berettyóújfalui 5347 hrsz.-ú, a valóságban Berettyóújfalu, Ladik u. 26. szám alatti kivett lakóház, udvar, gazdasági épület bérbe adásának javaslata

**A20 62/2020. (IX. 22.)** A TOP-1.4.1-19-HB1-2019-00004 ,,Bölcsődei férőhely bővítés Berettyóújfaluban” című projekt keretében építési beruházás tárgyú közbeszerzési eljárás eredménye megállapításának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2020. szeptember 22-én megtartott Pénzügyi Bizottság ülésén.

**Jelen vannak:**

**Pénzügyi Bizottság részéről:**

 Dr. Zákány Zsolt bizottsági elnök

 Csarkó Imre bizottsági tag

 Gógán Péterné bizottsági tag

 Lencsésné Gál Mária bizottsági tag

**Berettyóújfalui Polgármesteri Hivatal részéről:**

 Muraközi István polgármester

Bónácz János alpolgármester

Dr. Körtvélyesi Viktor jegyző

 Nagyné Székely Katalin aljegyző

 Dézsi Ferencné pénzügyi irodavezető

 Kovács Lászlóné igazgatási irodavezető

 Dr. Mészáros Gabriella intézményi/vagyonügyi ügyintéző

 Mile Sándor jegyzőkönyvvezető

**Meghívottak:**

 Kállai Irén intézményvezető, Berettyó Kulturális Központ

 Bondár Sándor igazgatósági tag, HBVSZ Zrt.

 László Vilmos Csongor igazgató, Diószegi Kis István Általános Iskola

A Pénzügyi Bizottság ülésének levezető elnöke Dr. Zákány Zsolt volt. A levezető elnök köszöntötte a jelenlévőket, majd elmondta, hogy a Pénzügyi Bizottság 4 fővel határozatképes. A levezető elnök elmondta, hogy a bizottsági ülés meghívójában 11 napirendi pont szerepel. Ezt követően a napirend tervezetét szavazásra bocsátotta, melyet a Bizottságok tagjai egyhangúan támogattak.

Az ülés kezdete: 1724

**Az ülés napirendje:**

3./ Előterjesztés a víziközmű rendszerek gördülő fejlesztési terveinek jóváhagyásáról (7.)

 **Előterjesztő:** Muraközi István polgármester

4./ Előterjesztés a Közintézmények Szolgáltató Irodája intézményvezetői pályázatának kiírására (8.)

 **Előterjesztő:** Muraközi István polgármester

5./ Előterjesztés a BURSA HUNGARICA Felsőoktatási Önkormányzati Ösztöndíjpályázathoz való csatlakozás tárgyában (9.)

 **Előterjesztő:** Muraközi István polgármester

6./ Előterjesztés az Önkormányzat „Berettyóújfalu város – segélyalap” nevű elkülönített bankszámláján lévő összeg felhasználására (12.)

 **Előterjesztő:** Muraközi István polgármester

7./ Előterjesztés a Berettyóújfalu, Kálvin tér 5. szám alatti, 3401. hrsz-ú ingatlanon lévő udvari épületrész Tiszántúli Református Egyházkerület részére történő bérbeadása tárgyában (13.)

 **Előterjesztő:** Muraközi István polgármester

8./ Előterjesztés az ebrendészeti tevékenység végzésére kötött feladat-ellátási szerződés módosítására (14.)

 **Előterjesztő:** Muraközi István polgármester

9./ Előterjesztés a berettyóújfalui 3457/2/A/22. hrsz-ú garázs értékesítéséről (15.)

 **Előterjesztő:** Muraközi István polgármester

10./ Előterjesztés a Bihar Közösségeiért Alapítvány ingatlan eladási ajánlatáról (16.)

 **Előterjesztő:** Muraközi István polgármester

11./ Előterjesztés a berettyóújfalui 5347 hrsz-ú, Ladik u. 26. sz. alatti ingatlan megvásárlására (17.)

 **Előterjesztő:** Muraközi István polgármester

(Zárt ülés elrendelése javasolt.)

12./ Előterjesztés a TOP-1.4.1-19-HB1-2019-00004 ,,Bölcsődei férőhely bővítés Berettyóújfaluban” című projekt keretében építési beruházás tárgyú közbeszerzési eljárás eredményének megállapítására (19.)

 **Előterjesztő:** Muraközi István polgármester

13./ Előterjesztés a berettyóújfalui 3381/2 hrsz.-ú Zsinagóga épület Berettyó Kulturális Központ részére történő használatba adására

 **Előterjesztő:** Muraközi István polgármester

**1. Napirend:** Előterjesztés a Berettyóújfalu, Kálvin tér 5. szám alatti, 3401 hrsz-ú ingatlanon lévő udvari épületrész Tiszántúli Református Egyházkerület részére történő bérbeadása tárgyában

**Muraközi István polgármester** szóbeli kiegészítésében elmondta, hogy a Kálvin tér 4. szám alatti volt banképület az Önkormányzat tulajdonát képezte, és ahogy a Református Általános Iskolának a tanulói létszáma növekedett, úgy nőtték ki az iskola épületét. Az Önkormányzat, mint minden ilyen esetben, ingyenesen használatba adta az iskola számára az ingatlant. Ezt az épületet az Országgyűlés Hivatala bérelte Dr. Vitányi István képviselő úr részére. Szeptember 15-tel a bérleti szerződést felmondták, így viszont az épület további használata miatt jelentkezett a Diószegi Iskola. Kérte a Bizottság tagjait, hogy támogassák az épületrész ingyenes bérbeadását.

**László Vilmos Csongor igazgató** szóban hozzátette, hogy a közelmúltban egy 8,5 milliós beruházást valósítottak meg az épület vonatkozásában. Fontos céljuk, hogy olyan környezetet teremtsenek a gyerekeknek, ami a 21. század követelményeinek megfelel. A gyermeklétszám 420 fő. Az az épületrész, amiről szó van, ott csoportszobák lennének, ahol például a művészeti oktatás kaphatna helyet.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**45/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete hozzájárul ahhoz, hogy a Diószegi Kis István Református Két Tanítási Nyelvű Általános Iskola és Alapfokú Művészeti Iskola fenntartójával, a Tiszántúli Református Egyházkerülettel mint bérlővel a Berettyóújfalu, Kálvin tér 5. szám alatti, 3401 hrsz.-ú önkormányzati tulajdonú ingatlanra 2016. augusztus 10-én kötött bérleti szerződés 2020. október 1-től úgy módosuljon, hogy a Kálvin tér 5. szám alatti ingatlan főépülete mellett az udvari épületrész is térítésmentesen, határozatlan időre, köznevelési célra a bérlő használatába kerül. A Képviselő-testület felhatalmazza a polgármestert a módosított bérleti szerződés aláírására, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**2. Napirend:** Előterjesztés a berettyóújfalui 3381/2 hrsz.-ú Zsinagóga épület Berettyó Kulturális Központ részére történő használatba adására

**Dr. Körtvélyesi Viktor jegyző** szóbeli kiegészítésében elmondta, hogy az előterjesztéshez nem igazán tud sok mindent hozzáfűzni, talán igazgató asszony tud majd pár szót mondani arról, hogy milyen funkciót fog betölteni a Zsinagóga épülete. A Berettyó Kulturális Központ alapító okiratának módosítása készül, amihez Minisztériumi jóváhagyás is szükséges. Addig is szükséges a Zsinagóga épületének a BKK részére történő használatba adásáról a határozatot meghozni.

**Kállai Irén intézményvezető** szóbeli kiegészítésében elmondta, hogy a Zsinagóga épülete elkészült, a múlt héten a Kulturális Örökség Napjai alkalmából a nagyközönség részére is be lett mutatva, mintegy 250 ember tekintette meg a felújított Zsinagógát. Az eszközbeszerzések a projektben csúszásban vannak, pontosan nem tudja megmondani, hogy mikor tudják berendezni az épületet. A Zsinagóga egy olyan kulturális tér lesz, ahol állandó helytörténeti interaktív kiállítás lesz, ami turisztikai attrakcióként fog megjelenni. Ezen kívül előadások, koncertek és konferenciák helyszíne is lesz. A Humánpolitikai Bizottság ülésén kérdésként merült fel, hogy ebben az átmeneti időszakban hogyan lesz megoldva az épület működtetése. A napokban tárgyaltak a Bihari Népművészeti Egyesülettel, mert szívesen kibérelnék az épületet. Miután a BKK kezelésébe kerül az épület, a rezsiköltséget és a működtetés humán erőforrás részét is átvállalva gyakorlatilag megnyitják a Zsinagógát, mely ingyenesen látogatható lesz, illetve egy időszaki kiállítás is helyet kapna benne.

**Dr. Zákány Zsolt képviselő** szóban elmondta, hogy a Zsinagóga működtetése egy rendkívül nemes és nagy feladat lesz. Az előző képviselő-testületi ülést követően átmentek és megnézték az épületet, ami valóban teljes fényében pompázik, nagyon szép lett. Úgy gondolja, hogy a Zsinagóga Berettyóújfalu legnagyobb turisztikai attrakciója lehet. Elmondta továbbá, hogy látta a kávézót, ami nagyon szép, véleménye szerint ezt mindenképpen profi vendéglátósnak kell bérbe adni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**46/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete 2020. szeptember 25-től kulturális térként történő használat és üzemeltetés céljára átadja a Berettyó Kulturális Központ részére a berettyóújfalui 3381/2 hrsz.-ú, Berettyóújfalu, Mártírok útja 4. szám alatti Zsinagóga épületet, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**3. Napirend:** Előterjesztés a víziközmű rendszerek gördülő fejlesztési terveinek jóváhagyásáról

**Muraközi István polgármester** kiegészítésében elmondta, hogy ez egy folyamatosan visszatérő elem, a szennyvíz, illetve a vízközmű vagyon felújítására, karbantartására és fejlesztésére vonatkozik.

**Bondár Sándor** **igazgatósági tag** szóban elmondta, hogy egy nagyon fontos dologról szeretne beszámolni. Az ivóvíz-minőség javító program munkaterület átadása megtörtént.

**Dr. Zákány Zsolt képviselő** hozzátette, hogy a szennyvízelvezetés felújítás-pótlás neuralgikus pontja a vákuumos-rendszer. Olvasta az előterjesztést, melyben van olyan terv, hogy a vákuum-hálózat végein lévő utcákat leválasztják a vákuumos rendszerről. Kérdést tett fel arra vonatkozóan, hogy ez észrevehető javulást fog eredményezni a szolgáltatás minőségében? Gyakori probléma például a Táncsics téri gépház terheltsége, a dugulás, szaghatás, zajhatás.

**Bondár Sándor igazgatósági tag** válaszában elmondta, hogy egy szakasz meg lett csinálva, 8 db szelep átalakításra került. A Táncsics téri gépház kapcsán felmerült problémák nem igazán üzemeltetői, inkább beruházási jellegűek, az a gépház nincs jó helyen. Ezzel a gépházzal sok a baj, vizes időszakban és nyári melegben is. A zajhatás csökkentése például olyan jól sikerült, hogy kigyulladnak a szivattyúk, olyan meleg van a gépházban. Valamit valamiért, most zaj nincs, de a szivattyúk kigyulladtak, ez tönkretette a biofiltert, ez pedig kellemetlen szaghatást eredményezett. Most zajvédő fallal próbálkoznak, hogy ki lehessen nyitni az épületet. Jó megoldás nincsen, viszont amit lehet megtesznek. A legjobb megoldás az lenne, ha az egész nyugati városrész gravitációsra lenne áttervezve.

**Dr. Zákány Zsolt képviselő** hozzátette, hogy ez egy nagyon komoly probléma, emberi fekália szagban nem szeretne élni senki, a Táncsics téri gépház környékén pedig ez van. Elmondta továbbá, hogy a szennyvízszippantó autók a Táncsics téri aknákba ürítik a máshonnan kiszippantott szennyvizet. Kérdést tett fel arra vonatkozóan, hogy ezen nem lehetne változtatni?

**Bondár Sándor igazgatósági tag** válaszában elmondta, hogy ez főleg esős időszakban történt, az plusz költség lett volna, hogy a szennyvízszippantó autók bemenjenek a telepre, így a legközelebbi aknába ürítettek. A szennyvízszippantásra nagyjából 5 millió forintot költöttek, ha behordták volna a telepre, akkor lehet, hogy 7 millió forintba került volna.

**Muraközi István polgármester** szóban elmondta, hogy aki annak idején ilyen helyen ezt a vákuumos rendszert megcsinálta, annak csak gratulálni lehet. Ennek a rendszernek a felújításához 1 milliárd forint alatt hozzá sem lehet kezdeni, de lehet, hogy még az is kevés lenne. Annak idején is lehetett tudni, hogy ez egy viszonylag olcsóbb kivitelezés, viszont a működtetés költségei magasak, illetve rendkívül sok a probléma. Korábban már jelezte, hogy legalább a zaj- és szaghatással csináljon valamit a cég, mert a szivattyúk karbantartása, cseréje rengetegbe kerül a cégnek, illetve az önkormányzat is nagyon sok felháborodott levelet kap ez ügyben. A legszörnyűbb mégis azoknak, akik ott élnek és nap mint nap kénytelenek ezt elviselni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**47/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu 11-12788-1-001-00-10 jelű ivóvíz víziközmű rendszer vonatkozásában a 2021-2035. időtávra vonatkozó gördülő fejlesztési terv **felújítási-pótlási** részét jóváhagyja, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**48/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu 21-12788-1-001-00-06 jelű szennyvíz víziközmű rendszer vonatkozásában a 2021-2035. időtávra vonatkozó gördülő fejlesztési terv **felújítási-pótlási** részét jóváhagyja, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**49/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu 11-12788-1-001-00-10 jelű ivóvíz víziközmű rendszer vonatkozásában a 2021-2035. időtávra vonatkozó gördülő fejlesztési terv **beruházási** részét jóváhagyja, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**50/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu 21-12788-1-001-00-06 jelű szennyvíz víziközmű rendszer vonatkozásában a 2021-2035. időtávra vonatkozó gördülő fejlesztési terv **beruházási** részét jóváhagyja, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**4. Napirend:** Előterjesztés a Közintézmények Szolgáltató Irodája intézményvezetői pályázatának kiírására

**Muraközi István polgármester** kiegészítésében elmondta, hogy a Közintézmények Szolgáltató Irodája intézményvezetőjének megbízatása december 31-én lejár, a törvény értelmében az állás betöltése kapcsán pályázatot kell kiírni.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**51/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete pályázatot hirdet a Közintézmények Szolgáltató Irodája nevű intézménye intézményvezetői álláshelyének betöltésére, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**5. Napirend:** Előterjesztés a BURSA HUNGARICA Felsőoktatási Önkormányzati Ösztöndíjpályázathoz való csatlakozás tárgyában

**Dr. Mészáros Gabriella intézményi ügyintéző** szóban hozzátette, hogy ebben az évben is kiírásra került a BURSA HUNGARICA Felsőoktatási Önkormányzati Ösztöndíjpályázat. Az előterjesztés a pályázathoz való csatlakozásról szól. A pályázatokat november 5-ig lehet majd benyújtani.

**Dr. Zákány Zsolt képviselő** hozzátette, hogy az előterjesztésből szemet szúr, hogy évről-évre csökken a pályázók száma. Kérdést tett fel arra vonatkozóan, hogy ez azt jelenti, hogy egyre kevesebb a felsőoktatásban tanuló?

**Dr. Mészáros Gabriella intézményei ügyintéző** válaszában elmondta, hogy ez is lehet egy ok, de tavaly például küldtek egy körlevelet a középiskoláknak, hogy osztályfőnöki órán hívják fel a tanulók figyelmét erre a pályázati lehetőségre.

**Csarkó Imre képviselő** hozzátette, lehetséges, hogy nem jut el az információ a jogosultakhoz.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**52/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete csatlakozik a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2021. évi fordulójához. A pályázathoz az Önkormányzat a 2020. évi költségvetés terhére 7.000.000.-Ft-ot biztosít. A pályázatokat a Humánpolitikai Bizottság bírálja el, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**53/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete 2021. évre meghirdeti a BURSA HUNGARICA „A” típusú pályázatot, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**54/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete 2021. évre meghirdeti a BURSA HUNGARICA „B” típusú pályázatot, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**6. Napirend:** Előterjesztés az Önkormányzat „Berettyóújfalu város – segélyalap” nevű elkülönített bankszámláján lévő összeg felhasználására

**Muraközi István polgármester** szóbeli kiegészítésében elmondta, hogy eddig 1.389.201 forint gyűlt össze ezen a számlán. Az összegyűlt pénz felhasználásról a képviselő-testületnek kell döntést hoznia. Az oktatási-nevelési intézmények a további járvány elleni védekezéshez szükséges egészségügyi felszerelések beszerzésére tettek javaslatot, úgy mint ózongenerátor, hőmérő, maszk, kézfertőtlenítő. Nem egy hatalmas összeg, de ezt jól be lehet osztani.

**Dr. Zákány Zsolt képviselő** hozzátette, hogy a hőmérő helyett érdemes lenne elgondolkodni a hőkapu, illetve a kéz érintése nélküli kézfertőtlenítő adagolók beszerzésén.

**Lencsésné Gál Mária** kérdést tett fel arra vonatkozóan, hogy az eszközök beszerzése csak az óvodákba és a bölcsődébe történik?

**Muraközi István polgármester** válaszában elmondta, hogy az eszközbeszerzések az önkormányzat fenntartásában működő intézményekre vonatkoznak. Rendszeresen kell most már hőmérőzni, az pedig a fenntartó kötelezettsége. A hőkapu darabja 5-6 millió forintba kerülne, illetve az érintés nélküli kézfertőtlenítő adagoló darabja pedig olyan 60-70 ezer forint körül van, erre már a Vass Jenő Óvoda és Bölcsőde intézményvezetője kért árajánlatot.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**55/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete úgy dönt, hogy az Önkormányzat „Berettyóújfalu város – segélyalap” nevű, Takarékbank Zrt.-nél vezetett 60600242-00645618 számú elkülönített bankszámláján lévő összeg -tekintettel a járványügyi készültségre -, Berettyóújfalu Város Önkormányzatánál, valamint az önkormányzati feladatokat ellátó intézményeknél és gazdasági társaságoknál a koronavírus járvány elleni védekezéshez szükséges egészségügyi felszerelések, berendezések, fertőtlenítőszerek (összességében: egészségügyi készlet) beszerzésére kerüljön felhasználásra, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**7. Napirend:** Előterjesztés az ebrendészeti tevékenység végzésére kötött feladat-ellátási szerződés módosítására

**Muraközi István polgármester** hozzátette, hogy örömmel konstatálta, hogy sikerült a kóbor ebek befogadására alkalmas területet találni, ami nem Berettyóújfalu belterületén van. Maga a terület Berettyóújfalu és Mezősas között helyezkedik el. Véleménye szerint mindenképpen ez a megoldás, ráadásul a továbblépésnek a záloga, hogy legyen egy ilyen telep, mert akkor több önkormányzattal tudnának ilyen tevékenységre szerződni. Ez egy hosszútávú és jó megoldás lehet, ezért kérte a bizottság tagjait, hogy támogassák a szerződés módosítását.

**Dr. Zákány Zsolt képviselő** elmondta, hogy sok sikert kíván az Egyesület munkájához, ez a minimum, valóban segítse az önkormányzat akár többel is az Egyesületet, illetve amit polgármester úr is elmondott, erre a tevékenységre ez a hely ideális.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**56/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu belterületén kóbor ebek és más állatok befogása tárgyában a Kádár Vitéz Városvédő,- Fejlesztő és Kulturális Egyesülettel 2020. január 1. – 2022. június 30. közötti időtartamra 2019. december 30-án megkötött feladat-ellátási szerződést a módosításokkal egységes szerkezetbe foglalva az alábbiak szerint jóváhagyja és felhatalmazza a polgármestert az aláírására, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**8. Napirend:** Előterjesztés a berettyóújfalui 3457/2/A/22. hrsz-ú garázs értékesítéséről

**Muraközi István polgármester** kiegészítésében elmondta, hogy korábban bérleti szerződés alapján volt ez a garázs kiadva, azonban augusztus 31-én ez a szerződés megszűnt. Több megkeresést kapott az önkormányzat a garázs megvétele kapcsán, melynek eladása nem csökkenti drámai mértékben az önkormányzat vagyonát. A féléves beszámolóban látható volt, hogy a felhalmozási bevételek nagyon kis mértékben teljesültek. A garázst felértékeltette az önkormányzat, illetve kérte a bizottság tagjait, hogy támogassák a garázs értékesítését.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**57/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete versenytárgyaláson történő értékesítésre kijelöli az Önkormányzat 1/1 tulajdoni hányadú tulajdonát képező, 4100 Berettyóújfalu, Bessenyei ltp. 22-23. ajtó:22. alatt található 3457/2/A/22 helyrajzi számú 12,95 m2 területű garázst. A versenytárgyaláson az ingatlan induló vételára bruttó 2.413.000 Ft. Az induló ár alatt az ingatlan nem értékesíthető. A Képviselő-testület felhatalmazza a polgármestert a versenytárgyalás lefolytatásához szükséges intézkedések megtételére, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**9. Napirend:** Előterjesztés a Bihar Közösségeiért Alapítvány ingatlan eladási ajánlatáról

**Muraközi István polgármester** szóbeli kiegészítésében elmondta, hogy a Bihar Közösségeiért Alapítvány egy ingatlan megvásárlásának lehetőségét ajánlotta fel az önkormányzatnak. Annak idején civil szervezetek, egyesületek kaphatták meg ezt az ingatlant. Az önkormányzat felértékeltette ezt az ingatlanrészt, ami a 25 millió forintos ajánlat alatt van. Korábban az önkormányzatnak szándéka volt megvásárolni az udvaron található garázst, azonban végül a garázs tulajdonjogát egy magánszemély szerezte meg, így az ingatlanrész megvásárlása ellenére sem lehetne az önkormányzat kizárólagos tulajdonosa az ingatlannak. Amennyiben az önkormányzat megvásárolná az ingatlant, legalább 100 millió forintba kerülne felújítani az épületet. Ettől függetlenül az önkormányzat jelenlegi anyagi helyzete sem teszi lehetővé ekkora összegű forrás előteremtését. Az ajánlatról a képviselő-testületnek kell döntenie, de az előbbiekben elhangzottak alapján javasolja, hogy az önkormányzat ne vásárolja meg az ingatlant.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**58/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete nem támogatja, hogy a Berettyóújfalu, Tardy u. 2. sz. alatti 305/1424 tulajdoni illetőségű, berettyóújfalui 951/2 hrsz.-ú kivett irodaház 3 helyiségét (2 iroda és 1 körterem, összesen 79,9 m2) és a hozzájuk tartozó 4,6 m2-es előteret az Önkormányzat a tulajdonos Bihar Közösségeiért Alapítvány által meghatározott bruttó 25.000.000 Ft eladási áron megvásárolja, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**10. Napirend:** Előterjesztés a berettyóújfalui 5347 hrsz-ú, Ladik u. 26. sz. alatti ingatlan megvásárlására

**Muraközi István polgármester** szóbeli kiegészítésében elmondta, hogy az önkormányzat korábban döntést hozott, hogy melyik ingatlant vásárolja meg, azonban annak az ingatlannak a tulajdonosa elállt az eladási szándékától. A családdal tartva a kapcsolatot, ez egy újabb ingatlan, amit meg lehetne vásárolni. Ha a képviselő-testület támogatja az ingatlan megvásárlását, akkor szeretnék ezt minél előbb lezárni, hogy a család lakhatási problémája hosszabb távon megoldódjon.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**59/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a 122/2020. (IX.03.) és 123/2020. (IX.03.) önkormányzati határozatokat hatályon kívül helyezi, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**60/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a berettyóújfalui 5347 hrsz.-ú, a valóságban Berettyóújfalu, Ladik u. 26. szám alatti kivett lakóház, udvar, gazdasági épület megjelölésű ingatlan megvásárlására vételi ajánlatot tesz az ingatlan tulajdonosa részére.

Az Önkormányzat által az ingatlan megvásárlására ajánlott vételár összege az ingatlanvagyon értékbecslő által készített értékelési szakvélemény alapján maximum nettó 14.500.000-Ft (ÁFA-t nem tartalmaz) lehet. A vételi ajánlat fentiek szerinti elfogadása esetén a Képviselő-testület felhatalmazza a polgármestert az ingatlan adásvételi szerződés megkötésére. Az adásvételi szerződés megkötésével járó költségeket az Önkormányzat, mint vevő viseli, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**61/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint a berettyóújfalui 5347 hrsz.-ú, a valóságban Berettyóújfalu, Ladik u. 26. szám alatti kivett lakóház, udvar, gazdasági épület megjelölésű ingatlanra vonatkozó adásvételi szerződés megkötését követően Berettyóújfalu Város Önkormányzata, mint az ingatlan tulajdonosa bérbe adja az ingatlant a Berettyóújfalu, József Attila lakótelep D. épület 2. lh. 3/11. ajtó alatti önkormányzati bérlakás korábbi bérlői, Szepesi Katalin és férje, Lénárt Andor részére, a 2016. november 15-én létesített bérleti jogviszonyuk szerinti feltételekkel, 2021. december 31-ig tartó határozott időre, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

**11. Napirend:** Előterjesztés a TOP-1.4.1-19-HB1-2019-00004 ,,Bölcsődei férőhely bővítés Berettyóújfaluban” című projekt keretében építési beruházás tárgyú közbeszerzési eljárás eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy az előző képviselő-testületi ülésen, szeptember 3-án került elfogadásra ennek a közbeszerzési eljárásnak a kiírása. Az ajánlatok bontására szeptember 16-án került sor. Az 5 meghívott közül 3 cég nyújtott be ajánlatot. Ezek közül, ahogy az előterjesztésből is látható, a Generál-Építő 98 Kft. nyújtotta be a legelőnyösebb ajánlatot. Az ajánlati ár minimálisan nagyobb, mint a pályázatban az építési munkálatokra fordítható összeg, ennek ellenére a határozati javaslat arról szól, hogy a képviselő-testület nyilvánítsa érvényesnek az ajánlatot és eredményesnek a közbeszerzési eljárást.

**Dr. Zákány Zsolt képviselő** kérdést tett fel arra vonatkozóan, hogy jól értette-e, hogy megy a felújítás, és közben a Bölcsőde marad és működik közben?

**Muraközi István polgármester** válaszában elmondta, hogy igen, mégpedig úgy, hogy megfelezik a csoportszobákat, vagyis két szobában lesznek a gyerekek a felújítás idején. Természetesen szülői értekezlet keretében a szülőket tájékoztatni fogják.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 4 igen, 0 nem, 0 tartózkodás mellett az alábbi határozatot hozta:

**62/2020. (IX. 22.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete megállapítja, hogy a TOP-1.4.1-19-HB1-2019-00004 ,,Bölcsődei férőhely bővítés Berettyóújfaluban” című projekt keretében építési beruházás tárgyú közbeszerzési eljárásban a Kbt. 76. § (2) bekezdés c) pontjában rögzítetteknek megfelelően legkedvezőbb, érvényes ajánlatot tette:

Ajánlattevő neve, címe: **Generál-Építő '98 Építőipari Kft.** (4100 Berettyóújfalu, Kossuth utca 41.)

**1.** Nettó ajánlati ár (Ft-ban megadva): **132 669 599,- Ft**

**2.** Szerződés teljesítésébe bevonni kívánt szakember építési beruházások kivitelezésében szerzett szakmai tapasztalata (min. 24 hónap, max. 36 hónap): **44 hónap**

**3.** Szerződés teljesítésébe bevonni kívánt szakember 266/2013 (VII.11.) Kmr. MV-ÉG jogosultság megszerzéséhez szükséges szakmai gyakorlati időn felüli szakmai többlettapasztalata (min. 24 hónap, max. 36 hónap): **42 hónap**

**4.** Kötelező 24 hónapon felül vállalt jótállás időtartama (hónapban) (min. 0 hónap, max. 12 hónap): **2 hónap**

Ajánlatkérő az Ajánlattételi Felhívás V.2. pont 9. alpontja alapján előírta, hogy az eljárás bírálata során élni kíván a Kbt. 81. § (4)-(5) bekezdése szerinti lehetőséggel, ezért az eljárás bírálati szakaszában csak az értékelési sorrendben legkedvezőbb ajánlattevő tekintetében végezte el a bírálatot.

A fentiek miatt Ajánlatkérő az alábbi ajánlattevő ajánlatának bírálatát nem végezte el, annak érvényességét nem vizsgálta:

* **"GENERÁLÉP-3" Fa- Fém és Építőipari Kft., 4130 Derecske, Piac utca 3.**
* **Lisztes Trans Fuvarozó Egyéni Cég, 4100 Berettyóújfalu, Nyárfa utca 10.**

Berettyóújfalu Város Önkormányzata Képviselő-testülete a közbeszerzési eljárást eredményesnek nyilvánítja azzal, hogy a TOP-1.4.1-19-HB1-2019-00004 azonosító számú, „Bölcsődei férőhelybővítés Berettyóújfaluban” című projektben rendelkezésre álló pénzügyi fedezeten túli, hiányzó fedezetként felmerülő nettó 189.079-Ft összeget önerőből, az Önkormányzat 2021. évi költségvetéséből biztosítja.

A szerződés megköthető a nyertes ajánlattevővel az alábbi ajánlati értékekkel:

Ajánlattevő neve, címe: **Generál-Építő '98 Építőipari Kft.** (4100 Berettyóújfalu, Kossuth utca 41.)

**1.** Nettó ajánlati ár (Ft-ban megadva): **132 669 599,- Ft**

**2.** Szerződés teljesítésébe bevonni kívánt szakember építési beruházások kivitelezésében szerzett szakmai tapasztalata (min. 24 hónap, max. 36 hónap): **44 hónap**

**3.** Szerződés teljesítésébe bevonni kívánt szakember 266/2013 (VII.11.) Kmr. MV-ÉG jogosultság megszerzéséhez szükséges szakmai gyakorlati időn felüli szakmai többlettapasztalata (min. 24 hónap, max. 36 hónap): **42 hónap**

**4.** Kötelező 24 hónapon felül vállalt jótállás időtartama (hónapban) (min. 0 hónap, max. 12 hónap): **2 hónap**, támogatja és a Képviselő-testületnek elfogadásra javasolja.

**Határidő:** 2020. szeptember 24.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1825 perckor bezárta.

k.m.f.

 Dr. Zákány Zsolt Csarkó Imre

 Pénzügyi Bizottság Elnöke Pénzügyi Bizottság Tagja

Mile Sándor

 jegyzőkönyvvezető